Ekološka udruga „Krka“ Knin upućuje

**JAVNI POZIV**

Svim gradovima i općinama ( upravnim odjelima za zaštitu okoliša ), komunalnim redarima, tvrtkama za prikupljanje i odvoz otpada koje obavljaju djelatnost skupljanja miješanog komunalnog otpada i drugim zainteresiranim na području Šibensko-kninske županije na **radionicu o BIOOTPADU i KOMPOSTIRANJU** koja će se održati 03.02.2016. (srijeda) s početkom u 10:00 sati u Kninu u Ekološko-informativnom centru (Drniška 2b).

Radionica će biti realizirana u sklopu projekta „Kompostiranje u Šibensko-kninskoj županiji“ kojeg provodi Ekološka udruga „Krka“ Knin. Projekt je sufinanciran od strane Fonda za zaštitu okoliša i energetsku učinkovitosti, Šibensko - kninske županije i Bikarca d.o.o.

Na radionici će se razmijeniti iskustva u skupljanju miješanog komunalnog otpada s naglaskom na postupanje s biootpadom. Također će se održati prezentacija o kompostiranju tj. na koji se način komunalna poduzeća mogu aktivnije uključiti u procese kompostiranja bilo da samostalno kompostiraju prikupljeni biootpad ili na to potiču građane.

Prijave na radionicu ili pitanja možete poslati na e-mail: ekoloska.udruga.krka@si.t-com.hr, tel: 022 664-608 ili mob: 091 788 6359

Radujemo se vašem dolasku!

HVALA VAM NA DOPRINOSU U ZAŠTITI OKOLIŠA